הוא משתנה ללא הרף, הוא גורע והוא מוסיף, הוא מתקן והוא אפילו מעניש, ואף על פי כן התנאי להצלחה בו, בעולם קידום האתרים, נותר כתמול שלשום: היכולת לברור את המוץ מן התבן, את החשוב מתוך הרעש, וליישם.
רצינו לבדוק כיצד יראה עולם קידום האתרים במבט לעתיד, על מנת לספק לכם את העצות הטובות ביותר שתוכלו לקחת איתכם לשנת 2017. לשם כך, פנינו לדניאל מסטר מסטודיו מסה מדיה, הנחשב לאחד המומחים הגדולים בתחום, על מנת לשמוע כיצד הוא רואה את הדברים.
זה לא חדש שגוגל הולכת ומעצימה את תפקידה של סביבת המובייל בעולם קידום האתרים. אסטרטגיה זו נובעת מהעלייה הדרמטית בהיקפי השימוש בטלפונים ניידים ובמחשבי לוח טאבלטים בשנים האחרונות, ומהצפי להמשך המגמה גם בשנים הקרובות. בניגוד למה שרבים חושבים, גוגל לא מנסה להקשות, אבל היא בהחלט מתכוונת לספק את חוויית השימוש הטובה ביותר במוצריה, גם בסביבת המובייל.
זה התחיל באפריל 2015 עם עדכון מוביילגדון, שמעניק עדיפות ברורה לאתרים ידידותיים ומותאמים לסביבת מובייל על פני אתרים לא מותאמים. המשיך עם מתן עדיפות לאתרים המיישמים את טכנולוגיית AMP (Accelerated Mobile Pages) לדירוג תוצאות חיפוש במובייל, וזה קורה ממש עכשיו, רגע לפני 2017, עם המעבר של גוגל לאינדוקס Mobile First, במסגרתו מתכוונת גוגל לסרוק ולאנדקס את גרסת המובייל של האתר תחילה, ורק לאחר מכן, או במקרה שלא קיימת גרסת מובייל לאתר, את גרסת הדסקטופ שלו.
עדכנו את האתר או אפילו בנו אותו מחדש בהתאמה מלאה לכללים העדכניים ביותר של סביבת המובייל.
הטמיעו באתר את טכנולוגיית AMP.
הבטיחו כי חוויית השימוש באתר המובייל שלכם אינה נופלת כהוא זה מחוויית השימוש בדסקטופ.
מנוע החיפוש של גוגל הוא כבר לא אותו מנוע החיפוש שהכרנו לפני 5 שנים, וגם לא לפני שנה. החברה משקיעה משאבים עצומים ביכולת להבין את התוכן הנסרק, ויותר מכך, להבין את איכות הכתיבה והניסוח שלו.
זה נכון שגוגל ישראל עדיין מפגרת בתחום זה מול הדוד סם מאמריקה, אבל הפערים הולכים ונסגרים בקצב מהיר, ויהיה זה נכון מבחינתכם לבסס את אסטרטגיית התוכן שלכם על עקרונות נכונים כבר היום, מוכנים לכל שינוי שייכנס בעתיד.
ביטויי מפתח ימשיכו לשחק תפקיד מרכזי בתהליך הדירוג, אך לא פחות מהם, ייקבע מעמדו של התוכן על פי הסמנטיקה, הניסוח, התחביר והערך לקורא. גוגל יודעת כבר היום לבדוק את הפרמטרים הללו, גם אם אינה יודעת להבין באופן מלא את הטקסט. זמן שהייה בעמוד, שיתופי עמוד ומספר כניסות לעמוד עם אינדיקטורים אפשריים לבדיקת איכות התוכן, והשימוש בהם הוא נרחב כבר היום.
כתבו את התוכן שלכם לקורא, ללקוח הפוטנציאלי ולא לרובוטים של גוגל, כי הרובוטים של גוגל ידעו לזהות אם זה מה שאתם עושים אם לאו, והתוצאות תהיינה בהתאם.
העשירו את הטקסט בתמונות, סרטוני וידאו, אינפוגרפיקות וכל אלמנט אחר שיסייע לשדרוג חוויית התוכן באתר ולמשיכת קוראים בהיקפים גדולים השוהים בעמוד דקות ארוכות, או במילים אחרות: באמת קוראים אתכם.
שאפו לתוכן הטוב ביותר, צרו את התכנים המקיפים ביותר בענף שלכם, מנפו את התוכן כדי למצב את עצמכם כאוטוריטה מקצועית. אתם יכולים להיות בטוחים שגוגל תדע לזהות את זה, וגם להעריך את זה מאוד.
על פי תפיסת עולמה של גוגל, תפקידכם הוא לדאוג למשתמשים שלכם ולשביעות הרצון שלהם מחוויית השימוש באתר. מבחינת גוגל, אתם פשוט תמלאו את תפקידכם, והיא תדאג שכל השאר יסתדר לכם בדיוק במקום, כולל מעמדכם בתוצאות החיפוש. לחוויית המשתמש ישנו, כבר היום, תפקיד מכריע בדירוג האתר בתוצאות החיפוש של גוגל, וזה רק ילך ויתעצם.
מדד CTR – מספר הלחיצות על האתר שלכם בתוצאות החיפוש אומר לגוגל האם הגולשים מתעניינים בכם ועד כמה, ובהתאם לכך האם נכון לקדם אתכם כלפי מעלה למיקום גבוה יותר.
מהירות אתר – גוגל מצהירה בלשון ברורה כי מהירות האתר משחקת תפקיד חשוב ומרכזי בדירוגו, והיא עושה זאת לא בגלל שגעון גדלות, אלא מתוך הבנה שמרבית הגולשים ינטשו את האתר אם זמן העלייה שלו יעבור את טווח הזהב של 3 שניות.
תנועה באתר – גוגל בוחנת את התנהגות הגולש בתוך האתר, את מספר העמודים בהם הוא מבקר, את זמני השהייה וקצב המעבר בין העמודים. תוכן מנצח, מנוסח היטב, מרתק ובעל ערך יעשה עבורכם את העבודה בעניין זה.
נטישת אתר – הגולש הקליק על האתר שלכם בתוצאות החיפוש, נכנס לאתר, יצא ממנו כעבור מספר שניות ונכנס לאתר הבא בתוצאות החיפוש? גוגל יודעת מזה כבר היום, והיא תדע את זה הרבה יותר טוב ב-2017, ואם יש לכם ספק, זה בהחלט ישפיע על הדירוג שלכם.
בדומה לתוכן, תכננו ובנו את האתר עבור הגולשים שלכם ולא עבור הרובוטים של גוגל.
וודאו כי האתר שלכם נטען במהירות שיא, שנייה או שתיים זה מצויין. מעבר לזה זה מסוכן.
השתמשו בכותרות מנצחות שמושכות תשומת לב ומגדילות CTR בתוצאות החיפוש.
עמדו בהבטחת הכותרת לגולש וספקו לו תוכן מעניין, מרתק ובעל ערך בתוך האתר.
מותגים משחקים תפקיד חשוב בעולם האמיתי, וגוגל מבינה שזה בא לידי ביטוי גם בהתנהגות הרשת שלנו. הגולש הטיפוסי ייטה להקליק יותר על תוצאות של מותגים מוכרים, שגם יספקו לו בדרך כלל תוכן טוב, רחב ועשיר יותר, מלווה בחוויית שימוש טובה יותר.
אזכורים ונוכחות במוקדי העניין המרכזיים של הענף בו אתם פעילים.
תדירות הופעת פרטי ההתקשרות שלכם NAP ברחבי הרשת (מספר טלפון וכתובת).
אינטראקציה ושיתופים סביב האתר והמותג שלכם ברשתות חברתיות.
חיפוש יזום של שמכם, ולא רק הגעה אליכם דרך ביטויי חיפוש.
תכננו ונהלו את פעילות הקידום שלכם על פי עקרונות המיתוג, ובנו מותג רשת אמין ומבוקש.
קישורים ימשיכו לשחק תפקיד חשוב, אחד החשובים ביותר, בעולם קידום האתרים, על אף שרבים נוטים לסתום עליהם את הגולל במה שנראה יותר כמו משאלת לב, מאשר תובנה אמיתית של פני הדברים.
איכות חשובה מכמות – השקיעו בהשגת קישורים מאתרים חזקים ורלוונטיים לענף בו אתם פעילים, וודאו שהם מפנים לתכנים איכותיים ובעלי ערך לגולש.
קישורים מגוונים – בנו את הקישורים עם אנקור טקסט שונים, שכוללים גם את שם העסק/המותג וקישורים של כתובת האתר בלבד (קישורים עירומים).
מקורות מגוונים – צרו קישורים ממגוון פלטפורמות ולא רק מאתרי וורדפרס, והקפידו שהם מגיעים מכתובות IP שונות ומגוונות.
פריסה לאורך זמן – בניית קישורים הוא תהליך רציף לאורך זמן, ולא פרויקט חד פעמי שמבצעים מדי תקופה. פרסו את התהליך לאורך זמן עם כמויות מדודות ואחידות, ללא שיאים וללא נקודות שפל.
תכננו לאיכות ולא לכמות.
חדשו ורעננו את הקישורים באמצעות פעילות מדודה לאורך זמן.
לבסוף, זכרו שקידום האתר שלכם הוא תהליך רציף וקבוע, שאותו יש להטמיע במאמצי הניהול וקידום העסק. הימנעו ממשאלות לב ואל תיפלו למלכודות הבאזז שממלאות את הרשת. פעלו לפי הכללים שהצגנו לכם, והבטיחו ששנת 2017 תחייך אליכם ואל האתר שלכם.
מסה מדיה מתמחה בקידום אתרים בגוגל ומציעה מגוון פתרונות שיווק דיגיטלי מתקדמים.
הגעתי אליהם בהמלצה של קולגה (שעובד איתם כבר שנתיים) לפני כמעט שנה אחרי ששתי חברות שונות בעיקר גבו ממני כספים אבל לא עשו כלום. רק אחרי שהגעתי למסה מדיה הבנתי מה זה לעבוד עם מקצוענים אמיתיים. ממליצה בחום לכל מי ששואל!
כמה שזה נכון. הSEO הבה יותר מעוד קישור.